
Da li će čovjek koji ne osjeća čudne pojave niti ima čudnih problema u vezi s vjerom i imetkom tražiti da mu se uči ***[rukja](https://pitajucene.com/search/rukja/questions/ "Pretraži pitanja o rukji")***?


* 
* 
* 
* 
* 
* 
* 

 
Može li se rukja učiti preventivno, bez znakova sihra?

***[Rukja](https://pitajucene.com/search/rukja/questions/ "Pretraži pitanja o rukji")*** se uči isključivo osobama na kojima se jasno primijete znaci bolesti, tj. koje su izložene šejtanskim uznemiravanjima. Ukoliko čovjek ne osjeća nikakve promjene niti poremećaj, ne treba se podvrgnuti učenju rukje. Mnogi muslimani idu na nekakva “testiranja“, pa tako otvore put šejtanskom djelovanju. Neki ljudi sebi umisle da su bolesni. To je teže liječiti od šejtanskog dodira, tim više jer su to šejtanska došaptavanja, a njihovo ***[liječenje](https://pitajucene.com/search/lije%C4%8Denje/questions/ "Pretraži pitanja o liječenju")*** je jako komplicirano. Pogrešno je za svaki poremećaj, problem i loše raspoloženje smatrati da je posrijedi šejtanski dodir.


Traženje učenja rukje od strane drugih treba biti zadnje rješenje, jer od svojstava ljudi koji će ući u ***[Džennet](https://pitajucene.com/search/D%C5%BEennet/questions/ "Pretraži pitanja o džennetu")*** bez polaganja računa jeste da ne traže da im se uči rukja, kako se bilježi u najvjerodostojnijim hadiskim zbirkama. Najbolje je da musliman sam sebi uči rukju i da samoinicijativno uči rukju drugom kada primijeti simptome na njemu, Allah najbolje zna.


Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


